CELEX: 32018R1206
Language: el
Date: 2018-08-28 00:00:00
Title: Εκτελεστικός κανονισμός (ΕΕ) 2018/1206 της Επιτροπής, της 28ης Αυγούστου 2018, για το άνοιγμα και τον τρόπο διαχείρισης ενωσιακών δασμολογικών ποσοστώσεων για αιγοπρόβειο κρέας και μεταποιημένο πρόβειο κρέας καταγωγής Ισλανδίας

29.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 219/1
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1206 ΤΗΣ ΕΠΙΤΡΟΠΉΣ
         της 28ης Αυγούστου 2018
         για το άνοιγμα και τον τρόπο διαχείρισης ενωσιακών δασμολογικών ποσοστώσεων για αιγοπρόβειο κρέας και μεταποιημένο πρόβειο κρέας καταγωγής Ισλανδίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 58 παράγραφος 1,
         Εκτιμώντας τα ακόλουθα:
         
                     (1)
                  
                  
                     Συνήφθη συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ισλανδίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα (2) («η συμφωνία»), βάσει του άρθρου 19 της συμφωνίας για τον Ευρωπαϊκό Οικονομικό Χώρο. Η συμφωνία εγκρίθηκε εξ ονόματος της Ένωσης με την απόφαση (ΕΕ) 2017/1913 του Συμβουλίου (3).
                  
               
                     (2)
                  
                  
                     Για την εφαρμογή του παραρτήματος V της συμφωνίας, η Επιτροπή εξέδωσε τον εκτελεστικό κανονισμό (ΕΕ) 2018/562 (4) για την τροποποίηση του εκτελεστικού κανονισμού (ΕΕ) αριθ. 1354/2011 (5). Με την τροποποίηση αυξήθηκαν οι ποσότητες των υφισταμένων ποσοστώσεων δασμολογικής ατέλειας για αιγοπρόβειο κρέας καταγωγής Ισλανδίας που υπάγεται στις κλάσεις 0204 και 0210 και, επιπλέον, ανοίχτηκε ετήσια ενωσιακή ποσόστωση δασμολογικής ατέλειας για μεταποιημένο πρόβειο κρέας που υπάγεται στη διάκριση 1602 90.
                  
               
                     (3)
                  
                  
                     Οι ποσότητες των δασμολογικών ποσοστώσεων αιγοπρόβειου κρέατος των οποίων η διαχείριση γίνεται σύμφωνα με τον εκτελεστικό κανονισμό (ΕΕ) αριθ. 1354/2011 εκφράζονται σε τόνους ισοδύναμου βάρους σφαγίου, ενώ η συμφωνία προβλέπει ότι οι ποσότητες των δασμολογικών ποσοστώσεων για εμπορεύματα καταγωγής Ισλανδίας εκφράζονται σε τόνους προϊόντων. Ως εκ τούτου, είναι σκόπιμο οι ποσότητες των ενωσιακών δασμολογικών ποσοστώσεων που καθορίζονται στη συμφωνία να εκφράζονται σε τόνους προϊόντων αντί ισοδύναμου βάρους σφαγίου, με πρόβλεψη για τη διαχείρισή τους σε χωριστό κανονισμό.
                  
               
                     (4)
                  
                  
                     Επιπλέον, είναι αναγκαίο να προβλεφθεί η διαχείριση των δασμολογικών ποσοστώσεων για εμπορεύματα που υπάγονται στις κλάσεις 0204 και 0210 στο πλαίσιο νέου αύξοντα αριθμού δασμολογικής ποσόστωσης, καθώς και να θεσπιστούν διατάξεις για τη μετάβαση στον νέο αύξοντα αριθμό δασμολογικής ποσόστωσης. Η διαγραφή των δασμολογικών ποσοστώσεων που αντιστοιχούν σε προϊόντα καταγωγής Ισλανδίας από τον εκτελεστικό κανονισμό (ΕΕ) αριθ. 1354/2011 προβλέπεται στον εκτελεστικό κανονισμό (ΕΕ) 2018/1128 της Επιτροπής (6).
                  
               
                     (5)
                  
                  
                     Στη συμφωνία διευκρινίζεται ότι οι δασμολογικές ποσοστώσεις που παρατίθενται στο οικείο παράρτημα V πρέπει να εφαρμόζονται σε ετήσια βάση, ενώ προβλέπεται και η προοδευτική αύξηση των όγκων των δασμολογικών ποσοστώσεων κατά τα έτη που έπονται της έναρξης ισχύος της. Το παράρτημα V της συμφωνίας προβλέπει ότι για το πρώτο έτος εφαρμογής οι ποσότητες υπολογίζονται κατ' αναλογία. Δεδομένου ότι η συμφωνία εφαρμόζεται από την 1η Μαΐου 2018, θα πρέπει να καθοριστούν σύμφωνα με το παράρτημα V της συμφωνίας οι ποσότητες για το 2018 που υπολογίζονται κατ' αναλογία, καθώς και οι ετήσιες ποσότητες για τα επόμενα έτη.
                  
               
                     (6)
                  
                  
                     Η Επιτροπή θα πρέπει να διαχειρίζεται τις δασμολογικές ποσοστώσεις βάσει της χρονολογικής σειράς των ημερομηνιών αποδοχής των τελωνειακών διασαφήσεων για θέση σε ελεύθερη κυκλοφορία σύμφωνα με τους κανόνες διαχείρισης των δασμολογικών ποσοστώσεων που καθορίζονται στον εκτελεστικό κανονισμό (ΕΕ) 2015/2447 της Επιτροπής (7).
                  
               
                     (7)
                  
                  
                     Η συμφωνία προβλέπει ότι οι διατάξεις που ορίζονται στο πρωτόκολλο αριθ. 3 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, όπως τροποποιήθηκε με την απόφαση αριθ. 2/2005 της Μεικτής Επιτροπής ΕΚ-Ισλανδίας (8) για τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας, πρέπει να εφαρμόζονται στα προϊόντα που επωφελούνται από τις δασμολογικές ποσοστώσεις.
                  
               
                     (8)
                  
                  
                     Ο παρών κανονισμός θα πρέπει να εφαρμοστεί από την 1η Σεπτεμβρίου 2018, προκειμένου να συμπέσει με την ημερομηνία έναρξης εφαρμογής του εκτελεστικού κανονισμού (ΕΕ) 2018/1128 που προβλέπει την άρση των δασμολογικών ποσοστώσεων οι οποίες καθορίζονται για προϊόντα καταγωγής Ισλανδίας από τον εκτελεστικό κανονισμό (ΕΕ) αριθ. 1354/2011.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ανοίγονται ενωσιακές δασμολογικές ποσοστώσεις για αιγοπρόβειο κρέας και μεταποιημένο πρόβειο κρέας καταγωγής Ισλανδίας, όπως καθορίζεται στο παράρτημα.
         
         
            Άρθρο 2
            Η διαχείριση των δασμολογικών ποσοστώσεων που καθορίζονται στο παράρτημα πραγματοποιείται σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447.
         
         
            Άρθρο 3
            Προκειμένου να είναι επιλέξιμα για να επωφεληθούν από τις δασμολογικές ποσοστώσεις που καθορίζονται στον παρόντα κανονισμό, τα εμπορεύματα που απαριθμούνται στο παράρτημα συμμορφώνονται, τηρουμένων των αναλογιών, με τους κανόνες καταγωγής και άλλες διατάξεις που καθορίζονται στο πρωτόκολλο αριθ. 3 της συμφωνίας μεταξύ της Ευρωπαϊκής Οικονομικής Κοινότητας και της Ισλανδίας, όπως τροποποιήθηκε με την απόφαση αριθ. 2/2005 της Μεικτής Επιτροπής ΕΚ-Ισλανδίας για τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας.
         
         
            Άρθρο 4
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Σεπτεμβρίου 2018.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Αυγούστου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 269 της 10.10.2013, σ. 1.
         
            (2)  ΕΕ L 274 της 24.10.2017, σ. 58.
         
            (3)  Απόφαση (ΕΕ) 2017/1913 του Συμβουλίου, της 9ης Οκτωβρίου 2017, για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Ένωσης και της Ισλανδίας σχετικά με τη χορήγηση συμπληρωματικών εμπορικών προτιμήσεων για γεωργικά προϊόντα (ΕΕ L 274 της 24.10.2017, σ. 57).
         
            (4)  Εκτελεστικός κανονισμός (ΕΕ) 2018/562 της Επιτροπής, της 9ης Απριλίου 2018, για την τροποποίηση του εκτελεστικού κανονισμού (ΕΕ) αριθ. 1354/2011 της Επιτροπής σχετικά με το άνοιγμα ετήσιων ενωσιακών δασμολογικών ποσοστώσεων για αιγοπρόβατα και αιγοπρόβειο κρέας (ΕΕ L 94 της 12.4.2018, σ. 4).
         
            (5)  Εκτελεστικός κανονισμός (ΕΕ) αριθ. 1354/2011 της Επιτροπής, της 20ής Δεκεμβρίου 2011, σχετικά με το άνοιγμα ετήσιων ενωσιακών δασμολογικών ποσοστώσεων για αιγοπρόβατα και αιγοπρόβειο κρέας (ΕΕ L 338 της 21.12.2011, σ. 36).
         
            (6)  Εκτελεστικός κανονισμός (ΕΕ) 2018/1128 της Επιτροπής, της 9ης Αυγούστου 2018, για την τροποποίηση του εκτελεστικού κανονισμού (ΕΕ) αριθ. 1354/2011 σχετικά με το άνοιγμα ετήσιων ενωσιακών δασμολογικών ποσοστώσεων για αιγοπρόβατα και αιγοπρόβειο κρέας (ΕΕ L 205 της 14.8.2018, σ. 1).
         
            (7)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 58).
         
            (8)  Απόφαση αριθ. 2/2005 της Μεικτής Επιτροπής ΕΚ-Ισλανδίας, της 22ας Δεκεμβρίου 2005, για την τροποποίηση του πρωτοκόλλου αριθ. 3 της συμφωνίας για τον ορισμό της έννοιας καταγόμενα προϊόντα ή προϊόντα καταγωγής και τις μεθόδους διοικητικής συνεργασίας (ΕΕ L 131 της 18.5.2006, σ. 1).
      
      
         
            ΠΑΡΑΡΤΗΜΑ
            Με την επιφύλαξη των κανόνων για την ερμηνεία της Συνδυασμένης Ονοματολογίας, το κείμενο περιγραφής των προϊόντων θεωρείται ότι έχει μόνον ενδεικτική αξία, δεδομένου ότι το πεδίο εφαρμογής του προτιμησιακού καθεστώτος καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ, όπως εφαρμόζονται κατά τη χρονική στιγμή της έκδοσης του παρόντος κανονισμού. Όταν αναγράφεται «ex» πριν από τον κωδικό ΣΟ, το προτιμησιακό καθεστώς καθορίζεται με εφαρμογή του κωδικού ΣΟ και της αντίστοιχης περιγραφής από κοινού.
            
                        Αύξων αριθμός
                     
                     
                        Κωδικός ΣΟ
                     
                     
                        Υποδιαίρεση TARIC
                     
                     
                        Περιγραφή προϊόντων
                     
                     
                        Περίοδος ποσόστωσης
                     
                     
                        Όγκος ποσόστωσης (σε τόνους καθαρού βάρους, εκτός αν ορίζεται άλλως)
                     
                     
                        Δασμολογικός συντελεστής (%)
                     
                  
                        09.0833
                     
                     
                        0204 
                     
                     
                         
                     
                     
                        Πρόβειο κρέας
                     
                     
                        Από 1.9.2018 έως 31.12.2018
                     
                     
                        [2 117  (*1)]
                     
                     
                        0
                     
                  
                        0210 99 21 
                        0210 99 29 
                     
                     
                         
                     
                     
                        Από 1.1.2019 έως 31.12.2019
                     
                     
                        2 783 
                     
                  
                        ex 0210 99 85 
                     
                     
                        10 
                     
                     
                        Για κάθε ημερολογιακό έτος από την 1.1.2020
                     
                     
                        3 050 
                     
                  
                        09.2118
                     
                     
                        1602 90 91 
                     
                     
                         
                     
                     
                        Μεταποιημένο πρόβειο κρέας
                     
                     
                        Από 1.9.2018 έως 31.12.2018
                     
                     
                        67
                     
                     
                        0
                     
                  
                        Από 1.1.2019 έως 31.12.2019
                     
                     
                        233
                     
                  
                        Για κάθε ημερολογιακό έτος από την 1.1.2020
                     
                     
                        300
                     
                  
               (*1)  Ο όγκος αυτής της ποσόστωσης για το 2018 θα μειωθεί κατά τις ποσότητες που χρησιμοποιήθηκαν στο πλαίσιο των δασμολογικών ποσοστώσεων με αύξοντες αριθμούς 09.2119, 09.2120 και 09.0790 για διασαφήσεις που έχουν ημερομηνία αποδοχής κατά την περίοδο από 1.1.2018 έως 31.8.2018.